Եթե քննադատությունն առողջ է, ապա կլսեմ, կկարդամ, կփորձեմ հասկանալ՝ ինչի համար, բայց եթե անհիմն է, դա ինձ վիրավորում է: Չեմ պատասխանի երբեք բացասական հաղորդագրության, որը վիրավորում է աշխատանքս ու իմ կերպարը: Վերջերս նման բան գրանցվել է: Մարդիկ 100.000-ից ավելի դիտում ունեցող կարճ հոլովակի տակ գրել են կոնկրետ հայհոյանքներ, որն ինձ համար նորմալ չէ: Սկզբում շոկային վիճակում էի, հետո հասկացա, որ դա իմ անձին չի վերաբերում: Այդ արտահայտությունները կապված են ներկա պահին երկրում տիրող իրավիճակի հետ: Կա լարվածություն, ու մարդիկ տարբեր միջոցներով փորձում են դա դուրս հանել իրենց միջից: Այս տեսակ մարդկանց խորհուրդս մեկն է․ հաշվի առեք, որ ցանկացած հանրային դեմք կարդում է իր հասցեին գրված հաղորդագրությունն, ու ոչ բոլորին է հաճելի կարդալ նման բաներ: Նորմալ չէ բացեիբաց վիրավորել մարդուն: Վստահ եմ, որ այդ մարդը, եթե կանգնի իմ առջև, չի կարողանա ասել նույն տեքստը: Իմ արած աշխատանքն ու ստեղծած կերպարը երբևէ կապ չեն ունեցել իմ իրական «ես»-ի հետ, ու կերպարային գծերը կխնդրեի չվերագրել ինձ: